
UZNESENIE VLÁDY SLOVENSKEJ REPUBLIKY

č. 575
z 21. októbra 2015
k návrhu na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste
	Číslo materiálu:
	33452/2015

	Predkladateľ:
	podpredseda vlády a minister zahraničných vecí a európskych záležitostí a predsedníčka Úradu jadrového dozoru SR


Vláda

A. súhlasí 

A.1. s uzavretím Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste (ďalej len „dohoda“), 

A.2. s tým, že jej dohoda nebude po podpise znovu predložená; 

B. odporúča 

prezidentovi SR 

B.1. splnomocniť podpredsedu vlády a ministra zahraničných vecí a európskych záležitostí a ako alternátov predsedníčku Úradu jadrového dozoru SR a stálu predstaviteľku SR pri medzinárodných organizáciách vo Viedni na podpis dohody s výhradou ratifikácie, 

B.2. ratifikovať dohodu po vyslovení súhlasu Národnej rady SR, 

Národnej rade SR 

B.3. vysloviť súhlas s dohodou a rozhodnúť, že ide o medzinárodnú zmluvu, ktorá má podľa článku 7 ods. 5 Ústavy SR prednosť pred zákonmi; 

C. poveruje 

predsedu vlády 

C.1. predložiť dohodu Národnej rade SR na vyslovenie súhlasu a na rozhodnutie, že ide o medzinárodnú zmluvu, ktorá má podľa článku 7 ods. 5 Ústavy SR prednosť pred zákonmi, 

podpredsedu vlády a ministra zahraničných vecí a európskych záležitostí 

C.2. odôvodniť návrh na vyslovenie súhlasu s dohodou v Národnej rade SR; 

D. ukladá 

podpredsedovi vlády a ministrovi zahraničných vecí a európskych záležitostí 

D.1. vykonať príslušné opatrenia spojené s nadobudnutím platnosti dohody pre Slovenskú republiku, 

D.2. zabezpečiť vyhlásenie dohody v Zbierke zákonov Slovenskej republiky, 

predsedníčke Úradu jadrového dozoru SR
D.3. zabezpečiť vykonávanie dohody po nadobudnutí jej platnosti.
Vykonajú:
predseda vlády 
podpredseda vlády a minister zahraničných vecí a európskych záležitostí 
predsedníčka Úradu jadrového dozoru SR 

Na vedomie:
prezident SR
predseda Národnej rady SR  
Uznesenie vlády SR číslo 575/2015

